
З А К О Н 
О ИЗМЕНАМА И ДОПУНАМА ЗАКОНА О ДОПРИНОСИМА ЗА ОБАВЕЗНО СОЦИЈАЛНО ОСИГУРАЊЕ

Члан 1. 

У Закону о доприносима за обавезно социјално осигурање („Службени гласник РС”, бр. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – др. закон, 112/15, 113/17, 95/18, 86/19, 153/20, 44/21, 118/21, 138/22, 92/23, 94/24 и 109/25), у члану 45. став 1. речи: „2026. године” замењују се речима: „2028. године”. 

У ставу 2. запета и речи: „а лице које се сматра приправником најмање три месеца” бришу се.

У ставу 3. речи: „30 година” замењују се речима: „24 године”. 

Став 6. мења се и гласи: 

„Олакшицу из става 1. овог члана може остварити послодавац у периоду од највише 12 месеци од запошљавања новозапосленог лица, ако се заснивањем радног односа са новозапосленим лицем повећа нето број запослених код послодавца у односу на просечан број запослених током претходних 12 месеци, у складу са прописима о контроли државне помоћи.”.

Став 7. брише се.

Досадашњи став 8. постаје став 7.

У досадашњем ставу 9, који постаје став 8, речи: „ставу 8.” замењују се речима: „ставу 7.”.

У досадашњем ставу 10, који постаје став 9, речи: „става 8.” замењују се речима: „става 7.”.

У досадашњем ставу 11, који постаје став 10, речи: „става 10.” замењују се речима: „става 9.”.

После досадашњег става 12, који постаје став 11, додају се нови ст. 12. и 13. који гласе:

„Износ олакшице у складу са овим чланом и у складу са одредбама закона којим се уређује порез на доходак грађана које се односе на исту врсту олакшице не сме да пређе износ од 50% трошкова зарада лица која се запошљавају, односно износ од 5,5 милиона евра по послодавцу годишње.

Послодавац коме је наложен повраћај државне или de minimis помоћи, као и послодавац који је на тржишту у тешкоћама у смислу прописа којима се уређује контрола државне помоћи, нема право да оствари олакшицу из овог члана.”.

Досадашњи став 13. постаје став 14.

У досадашњем ставу 14, који постаје став 15, речи: „става 11.” замењују се речима: „става 10.”.

Члан 2.

У члану 45б став 1. после речи: „тог лица” додају се запета и речи: „у складу са прописима о контроли државне помоћи”.

Члан 3.

У члану 45в став 1. речи: „2026. године” замењују се речима: „2028. године”. 

У ставу 2. запета и речи: „а лице које се сматра приправником најмање три месеца” бришу се. 

У ставу 3. речи: „30 година” замењују се речима: „24 године”. 

У ставу 5. речи: „од 1. јануара 2016. године” бришу се. 

Став 6. мења се и гласи:

„Олакшицу из става 1. овог члана може да оствари послодавац у периоду од највише 12 месеци од запошљавања новозапосленог лица, ако се заснивањем радног односа са новозапосленим лицем повећа нето број запослених код послодавца у односу на просечан број запослених током претходних 12 месеци, у складу са прописима о контроли државне помоћи.”.

Ст. 7, 8. и 9. бришу се.

Досадашњи став 10. постаје став 7.

У досадашњем ставу 11, који постаје став 8, речи: „става 10.” замењују се речима: „става 7.”.

После досадашњег става 12, који постаје став 9, додају се нови ст. 10. и 11, који гласе: 

„Износ олакшице у складу са овим чланом и у складу са одредбама закона којим се уређујe порез на доходак грађана које се односе на исту врсту олакшице не сме да пређе износ од 50% трошкова зарада лица која се запошљавају, односно износ од 5,5 милиона евра по послодавцу годишње.

Послодавац коме је наложен повраћај државне или de minimis помоћи, као и послодавац који је на тржишту у тешкоћама у смислу прописа којима се уређује контрола државне помоћи, нема право да оствари олакшицу из овог члана.”.

Досадашњи став 13. постаје став 12.

У досадашњем ставу 14, који постаје став 13, речи: „става 11.” замењују се речима: „става 8.”.

Члан 4.

У члану 65. речи: „ослобођења, олакшице и отпис” замењују се речима: „ослобођења и олакшице”.

Члан 5.

Овај закон ступа на снагу осмог дана од дана објављивања у „Службеном гласнику Републике Србије”, а примењује се од 1. јануара 2027. године, осим одредаба члана 1. ст. 2. до 12. и члана 3. ст. 2. до 11. овог закона које се примењују од 1. јануара 2028. године.

